Індакітайская вайна
Першая Індакітайская вайна (Індакітайская вайна) — вялася Францыяй за захаванне сваіх індакітайскіх калоній. Асноўныя падзеі вайны адбываліся на в'етнамскай тэрыторыі, на якой рознымі сіламі былі абвешчаны дзве дзяржавы: 2 верасня 1945 года камуністамі на ўсёй в'етнамскай тэрыторыі абвешчана Дэмакратычная Рэспубліка В'етнам, а ў 1949 годзе на той-жа самай усёй в'етнамскай тэрыторыі французамі, якія часова захапілі яе, абвешчана Дзяржава В'етнам. Таксама баявыя дзеянні вяліся на тэрыторыі Камбоджы і Лаоса, аднак тут яны не аказалі значнага ўплыву на ход вайны. Ва ўсіх выпадках Францыя пры падтрымцы мясцовых саюзнікаў (а з 1950 года і пры падтрымцы ЗША) вяла барацьбу супраць мясцовых камуністычных паўстанцаў, якія змагаліся за незалежнасць сваіх краін пры падтрымцы Кітая і СССР.